CELEX: C2005/182/70
Language: sk
Date: 2005-07-23 00:00:00
Title: Vec T-167/05: Žaloba podaná 25. apríla 2005: Grether AG proti Úradu pre harmonizáciu vnútorného trhu (ochranné známky a vzory)

23.7.2005   
            
            
               SK
            
            
               Úradný vestník Európskej únie
            
            
               C 182/37
            
         Žaloba podaná 25. apríla 2005: Grether AG proti Úradu pre harmonizáciu vnútorného trhu (ochranné známky a vzory)
   (Vec T-167/05)
   (2005/C 182/70)
   Jazyk, v ktorom bola žaloba podaná: angličtina
   Grether AG, so sídlom v Binningene (Švajčiarsko), v zastúpení: V. von Bomhard, A. Pohlmann a A. Renck, advokáti, podal 25. apríla 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Ďalším účastníkom konania pred odvolacím senátom bol Crisgo (Thailand) Co., Ltd, so sídlom v Samutsakorn (Thajsko).
   Žalobca navrhuje, aby Súd prvého stupňa:
   
               —
            
            
               zrušil v celom rozsahu rozhodnutie odvolacieho senátu Úradu pre harmonizáciu vnútorného trhu (ochranné známky a vzory) R 250/2002-4 zo 14. októbra 2004,
            
         
               —
            
            
               zaviazal žalovaného nahradiť trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               Crisgo Co. Ltd.
            
         
               Prihlasovaná ochranná známka Spoločenstva:
            
            
               Obrazová ochranná známka FL FENNEL pre tovary v triede 3, prihláška č. 903 922
            
         
               Majiteľ ochrannej známky alebo označenia, ktoré je základom námietok:
            
            
               Žalobca
            
         
               Ochranná známka alebo označenie, ktoré je základom námietok:
            
            
               Slovná ochranná známka Spoločenstva FENJAL pre tovary v triede 3
            
         
               Rozhodnutie námietkového oddelenia:
            
            
               Zamietnutie námietky
            
         
               Rozhodnutie odvolacieho senátu:
            
            
               Zamietnutie odvolania
            
         
               Dôvody žaloby:
            
            
               Porušenie článkov 73 a 74 nariadenia Rady (ES) č. 40/94 (1). V tejto súvislosti žalobca tvrdí, že odvolací senát založil svoje rozhodnutie na rôznych nových tvrdeniach a skutočnostiach, ktoré neboli uplatnené účastníkmi konania alebo ku ktorým sa účastníci konania nevyjadrili. Žalobca ďalej tvrdí, že záverom o neexistencii pravdepodobnosti zámeny porušuje napadnuté rozhodnutie článok 8 ods. 1 písm. b) nariadenia č. 40/94.
            
         
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva, Ú.v. ES L 11 z 11. 1.1994, s. 1.